Document ID: /fineweb-2-swissfilter-quality_10-filterrobots/filtered/00090.jsonl.gz/2

Ο μικρός Μαξ εξαφανίστηκε πριν από έναν χρόνο.
Μόνο ο δράστης γνωρίζει τι ακριβώς συνέβη στο αγόρι. Έχει ήδη ομολογήσει δύο αποτρόπαιες δολοφονίες παιδιών, αλλά τώρα είναι φυλακισμένος στην πτέρυγα υψίστης ασφαλείας ενός ψυχιατρείου και αρνείται να μιλήσει. Στον πατέρα του Μαξ απομένει μονάχα ένας τρόπος να μάθει επιτέλους την αλήθεια: Πρέπει να βουτήξει στα έγκατα της Κόλασης, να γίνει ο ίδιος τρόφιμος....
Λίγα λόγια για τον συγγραφέα
Ο Σεμπάστιαν Φίτσεκ γεννήθηκε το 1971 στο Βερολίνο και είναι γνωστός ως ο κατεξοχήν σταρ των ψυχολογικών θρίλερ στη Γερμανία έχοντας γράψει ως τώρα επτά bestsellers, μεταξύ των οποίων είναι τα "Der Augensammler" και "Der Augenjager". Έργα του έχουν μεταφραστεί σε είκοσι τέσσερις γλώσσες, ενώ το τρίτο του μυθιστόρημα, "Das Kind", έγινε ταινία με διεθνή διανομή. www.sebastianfitzek.de.